Všeobecné záväzne nariadenie č. 3/2012
                            o niektorých podmienkach  držania psov v obci Hanigovce

     Obecné zastupiteľstvo v Hanigovciach na základe §-u 6, zákona SNR č. 369/1990 Zb. o obecnom zriadení v platnom znení a na základe zákona NR SR č. 282/2002 Z.z., ktorým sa upravujú niektoré podmienky držania psov vydáva toto

        v š e o b e c n é  z á v ä z n é  n a r i a d e n i e

	Čl. 1
	Všeobecné ustanovenie

1/  Všeobecné záväzne nariadenie /ďalej len VZN/ o niektorých podmienkach držania psov v obci Hanigovce upravuje niektoré povinnosti chovateľov psov na území obce Hanigovce.

2/  Podmienky chovu psov ustanovujú aj ďalšie normy a zákony, napr. zákon NR SR č. 115/1995 Z.z. o ochrane zvierat, VZN o miestnych poplatkoch, stavebný zákon a ďalšie.

Čl. 2
Vymedzenie niektorých pojmov

1/ Chovateľom psa je každý, kto z akýchkoľvek dôvodov, hoci aj prechodne chová psa, alebo psov. Môže to byť fyzická, alebo právnická osoba,

2/  Voľným pohybom psa sa rozumie pohyb psa bez vôdzky mimo chovného priestoru alebo zariadenia na chov.

Čl. 3
	Evidencia psov
1/ Každý pes držaný nepretržite viac ako 90 dní na území SR podlieha evidencií psov / ďalej len evidencia/. Držiteľ psa je povinný prihlásiť psa do evidencie v lehote do 30 dní od uplynutia posledného dňa lehoty  uvedenej v prvej vete v mieste kde sa pes v danom roku v prevažne nachádza.

2/ Evidenciu vedie obec v rozsahu určenom zákonom.

3/ Každú zmenu skutočností a údajov , ktoré sa zapisujú do evidencie je držiteľ psa povinný do 30 dní oznámiť na obecnom úrade.

4/ Obecný úrad vydá držiteľovi psa zapísaného do evidencie evidenčnú známku psa s uvedením evidenčného čísla a názvu obce.
5/ Známka je neprenosná na iného psa. Odcudzenie, zničenie, alebo stratu známky držiteľ psa do 14 dní keď túto skutočnosť zistil oznámi na Obecný úrad Hanigovce. Obecný úrad za úplatu 3,00.-€ vydá náhradnú známku.

Čl.4
Vodenie psa

1/ Vodiť psa mimo chovného priestoru, alebo zariadenia môže len osoba, ktorá je fyzický a psychický spôsobilá a schopná ho ovládať v každej situácií, pričom je povinná predchádzať tomu, aby pes útočil, alebo iným spôsobom ohrozoval človeka, alebo zvieratá a zabraňovať vzniku škôd na majetku, prírode a životnom prostredí, ktoré by pes mohol spôsobiť. Vodiť nebezpečného psa mimo chovného priestoru môže len osoba, ktorá je plne spôsobilá na právne úkony.  Pes musí mať nasadený náhubok.

2/ Za psa vždy zodpovedá držiteľ psa, alebo osoba, ktorá psa vedie alebo nad psom vykonáva dohľad. 

3/ Držiteľ psa, alebo ten kto psa vedie je povinný oznámiť svoje meno, adresu trvalého pobytu osobe ktorú pes pohrýzol, ten kto psa vedie je povinný osobe ktorú pes pohrýzol oznámiť meno priezvisko a a adresu trvalého pobytu držiteľa psa. Súčasne je túto skutočnosť potrebne neodkladne oznámiť obci, kde je pes evidovaný.
4/ V obci Hanigovce je voľný pohyb psa na verejných priestranstvách a v intraviláne obce zakázaný.

Čl. 6
Priestupky

1/ priestupku sa dopustí držiteľ psa ak:
             a/ neprihlási psa do evidencie
             b/ umožni, aby psa viedla osoba, ktorá nespĺňa podmienky ustanovené 
                 v čl. 4 ods. 1
             c/ neohlási, že pes pohrýzol človeka
             d/ neoznámi odcudzenie, zničenie, alebo stratu známky

2/ Priestupku sa dopustí ten, kto psa vedie ak:
            a/ neohlási svoje meno, priezvisko a adresu trvalého pobytu a meno, priezvisko a       
                adresu trvalého pobytu držiteľa psa osobe, ktorú pes pohrýzol
            b/ nezabránil tomu, aby pes útočil, alebo iným spôsobom ohrozoval človeka,alebo  
                 iné zviera
            c/ neohlási, že pes pohrýzol človeka
            d/ evidenčnou známkou nepreukáže totožnosť psa
            e/ nerešpektuje zákaz vstupu so psom na verejné priestranstva 

3/ Za priestupok podľa
           a/ odseku 2 písm. d/  a  e/  uloží obec pokutu do 17.- €
           b/ odseku 1 a odseku 2 písm. a , b, c, obec uloží pokutu do 166.- €

4/ Obec môže uložiť pokutu do jedného roka odo dňa, keď sa o porušení povinností dozvedela, najneskôr však do troch rokov odo dňa, keď k porušeniu povinnosti došlo.

5/ Pri ukladaní pokuty sa prihliada najmä na závažnosť a následky protiprávneho konania.

6/ Ak sa držiteľ psa, alebo ten kto psa vedie dopustí priestupku opakovane, možno mu uložiť pokutu do výšky dvojnásobku pokút uvedených v odseku 3.

Čl. 7
Podmienky umiestnenia zariadení na chov psov

1/ Pod zriadením a osadením zariadenia na chov psov, akými sú klietka s výbehom, alebo koterec je chovateľ povinný požiadať o povolenie príslušný stavebný úrad v zmysle stavebného zákona č. 50/ 1976 Zb. v platnom znení č. 453/2000 Z.z. Podľa podmienok stavebný úrad rozhodne, či sa jedná o drobnú stavbu vyžadujúcu ohlásenie stavby alebo stavbu, ktorá si vyžaduje stavebné povolenie.

Čl. 8
Záverečné ustanovenie

1/ Všeobecné záväzne nariadenie o chove psov v obci Hanigovce  bolo prejednané na zasadnutí Obecného zastupiteľstva v Hanigovciach dňa: 15.11.2012 a schválené bolo uznesením číslo 34/2012

           Účinnosť nadobúda po zverejnení na úradnej tabuli od 1.1.2013.

Návrh vyvesený dňa:26.11.2013

Vyvesené dňa : 15.12.2013   

Zvesené dňa:     01.01.2013

                                         Platí aj pre r.2014.

                                                                                                  Alena Havrilová
                                                                                                    starostka  obce